Pittura kbira ta' Kobe Bryant ma' ħajt fil-Bożnija u l-Herzegovina
Ġunju 10, 2020 Il-leġġenda tal-basketball Kobe Bryant se jibqa' mfakkar anki fil-Bożnija u l-Herzegovina wara li diversi dilettanti tal-isport u tal-arti għamlu tpinġija tiegħu ma' ħajt kbir ta' skola li tinsab fin-naħa ta' fuq tal-pajjiż. Bryant, 18-il darba NBA All-Star, miet f'Jannar li għadda wara inċident fatali tal-ħelikopter li kien fuqu flimkien ma' bintu u membri oħra tal-ekwipaġġ. L-artist Deni Bozic qal li Bryant kien leġġenda tal-basketball li jixraqlu li jibqa' mfakkar anki fil-pajjiż tagħhom. Il-pittura mal-ħajt għandha kobor ta' 12-il metru b'6 metri.